**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE NR.\_\_\_\_\_\_\_ din data de \_\_\_\_\_\_\_2025**

**privind aprobarea** **Listei de repartizare a locuințelor** **pentru tineri destinate închirierii, în mod exclusiv pentru specialiști din sănătate, din fondul de locuințe A.N.L., aflate în administrarea Consiliului Județean Satu Mare**

Consiliul Judeţean Satu Mare,

având în vedere Referatul de aprobare al preşedintelui Consiliului Judeţean Satu Mare, nr. \_\_\_\_\_\_\_\_\_ /\_\_\_\_\_\_\_2025, anexat prezentului proiect de hotărâre,

raportat la prevederile:

- Hotărârii Consiliului Județean Satu Mare nr. 191/28.11.2024 pentru aprobarea modificării structurii pe specialități a membrilor Comisiei sociale de analiză și soluționare a cererilor de locuințe pentru tineri destinate închirierii, în mod exclusiv pentru specialiști din sănătate, din fondul de locuințe A.N.L. aflate în administrarea Consiliului Județean Satu Mare,

- Hotărârii Consiliului Județean Satu Mare nr. 15/31.01.2025 pentru aprobarea modificării Criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri destinate închirierii, în mod exclusiv pentru specialiști din sănătate, din Blocul de locuințe realizat prin A.N.L., situat în municipiul Satu Mare, str. Tudor Vladimirescu nr. 7 (16 unități locative), aflat în administrarea Consiliului Județean Satu Mare,

- Hotărârii Consiliului Județean Satu Mare nr. 16/31.01.2025 pentru aprobarea modificării Regulamentului de analiză și soluționare a cererilor de locuințe pentru tineri destinate închirierii, în mod exclusiv pentru specialiști din sănătate, din fondul de locuințe A.N.L. aflate în administrarea Consiliului Județean Satu Mare,

- Hotărârii Consiliului Județean Satu Mare nr. 75/27.06.2025 privind aprobarea Listei solicitanților care au acces la locuință și a Listei de prioritate pentru acordarea locuințelor pentru tineri destinate închirierii, în mod exclusiv pentru specialiști din sănătate, din fondul de locuințe A.N.L., aflate în administrarea Consiliului Județean satu Mare,

- Dispoziției Președintelui Consiliului Județean Satu Mare nr. 71/02.04.2025 privind modificarea componenței Comisiei sociale de analiză și soluționare a cererilor de locuințe pentru tineri destinate închirierii, în mod exclusiv pentru specialiști din sănătate, din fondul de locuințe A.N.L. aflate în administrare Consiliului Județean Satu Mare,

în baza:

* Procesului verbal nr. 2 având nr. 14634/11.07.2025 al Comisiei sociale de analiză și soluționare a cererilor pentru locuințe pentru tineri destinate închirierii, în mod exclusiv pentru specialiști din sănătate, din fondul de locuințe A.N.L. aflate în administrarea Consiliului Județean Satu Mare, numită prin Dispoziția Președintelui nr. 71/2025,

ținând cont de prevederile:

* Art. 15 alin. (5-8) din Hotărârea Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înființarea Agenției Naționale pentru Locuințe, cu modificările și completările ulterioare,

în temeiul prevederilor art. 173 alin. (1) lit. c) și alin. (4) lit. b), precum și ale art. 196 alin. (1) lit. a), coroborate cu cele ale art. 182 alin. (4) cu trimitere la art. 139 alin. (3) lit. g) din Ordonanța de urgență a Guvernului nr. 57/2019 privind Codul administrativ, cu modificările si completările ulterioare,

**H O T Ă R Ă Ş T E:**

**Art. 1**  Se aprobă Lista de repartizare a locuințelor pentru tineri destinate închirierii, în mod exclusiv pentru specialiști din sănătate, din fondul de locuințe A.N.L., aflate în administrarea Consiliului Județean Satu Mareconform *Anexei* care face parte integrantă din prezenta hotărâre.

**Art. 2** (1)Contestațiile cu privire la repartizarea locuințelor se vor adresa președintelui consiliului județean și se vor depune la Registratura Consiliului Județean Satu Mare, în termen de 7 zile de la afișarea listei aprobate conform art. 1.

(2) Soluționarea contestațiilor se va realiza în termen de 15 zile de la primire, în condițiile legii.

**Art. 3** Se împuternicește președintele Consiliului Județean Satu Mare, pentru a semna repartiția locuințelor pentru tineri destinate închirierii, în mod exclusiv pentru specialiști din sănătate, din fondul de locuințe A.N.L., aflate în administrarea Consiliului Județean Satu Mare, potrivit listei de repartizare aprobate.

**Art. 4** Cu ducerea la îndeplinire a prezentei hotărâri se încredințează președintele Consiliului Județean Satu Mare, Serviciul managementul resurse umane și Direcția administrație publică locală din cadrul aparatului de specialitate al Consiliului Județean Satu Mare.

**Art. 5** Prezenta hotărâre se comunică cu Serviciul managementul resurselor umane și cu Direcția administrație publică locală din cadrul aparatului de specialitate al Consiliului Județean.

Satu Mare, la\_\_\_\_\_\_\_\_\_\_\_2025

**INIŢIATOR AVIZEAZĂ:**

**PREŞEDINTE, SECRETAR GENERAL AL JUDEŢULUI,**

Pataki Csaba Crasnai Mihaela Elena Ana

Red.Tehn./ P.N/5 ex.